open-index/open-wikipedia-markdown huggingface dataset:
منوہر پاریکر

**منوہر گوپالکرشن پربھو پاریکر** (13 دسمبر 1955ء – 17 مارچ 2019ء) ایک بھارتی سیاست دان اور بھارتیہ جنتا پارٹی کے رہنما تھے جو مارچ 2017ء سے مارچ 2019ء تک بھارتی ریاست گوا کے وزیر اعلیٰ رہے۔ اس سے قبل وہ سنہ 2000ء سے سنہ 2005ء تک اور سنہ 2012ء سے سنہ 2014ء تک گوا کے وزیر اعلیٰ رہے۔

منوہر پاریکر نے گوا میں 2013ء بی جی پی کے پارلیمانی انتخابات کے جلسہ سے قبل نریندر مودی کو وزیر اعظم بنانے کی تجویز دی تھی۔ وہ مودی حکوم میں سنہ 2014ء سے سنہ 2017ء تک وزیر دفاع تھے۔ وہ اترپردیش سے راجیہ سبھا کے رکن بھی رہے۔

27 اکتوبر 2018ء کو حکومتِ گوا نے اعلان کیا کہ وزیر اعلیٰ منوہر پاریکر کو لبلبے کا سرطان ہے۔ 17 مارچ 2019ء کو لبلبے کے سرطان کے باعث وفات پا گئے۔

## ابتدائی زندگی اور تعلیم
منوہر پاریکر 13 دسمبر 1955ء کو ماپسا، گوا میں پیدا ہوئے تھے۔ انھوں نے ابتدائی تعلیم لویولا ہائی اسکول، مارگاؤ سے حاصل کی۔ ثانوی تعلیم مراٹھی زبان میں حاصل کی اور سنہ 1978ء میں میٹالرجیکل انجینئری میں گریجویٹ کرنے انڈین انسٹی ٹیوٹ آف ٹیکنالوجی، بمبئی (آئی آئی ٹی بمبئی) گئے وہ آئی آئی ٹی سے پہلے فارغ التحصیل ہیں جو ایک بھارتی ریاست کے ایم ایل اے تھے۔ سنہ 2001ء میں انڈین انسٹی ٹیوٹ آف ٹیکنالوجی، بمبئی کی جانب سے انھیں پروقار فارغ التحصیل کے اعزاز سے نوازا گیا تھا۔

## نجی زندگی
تصغیر|منوہر روس میں۔
ان کی زوجہ میدھا کا سنہ 2001ء میں انتقال ہوا تھا۔ ان کے دو بیٹے ہیں - اُتپل نے مشی گن اسٹیٹ یونیورسٹی سے الیکٹریکل انجینئری کیا ہے اور ابھیجیت گوا کا بزنس مین ہے۔
## اعزازات
سنہ 2001ء میں انڈین انسٹی ٹیوٹ آف ٹیکنالوجی، بمبئی نے منوہر پاریکر کو پروقار فارغ التحصیل کا اعزاز دیا۔ سنہ 2012ء کو سیاست کے زمرے میں انھیں سال کے سی این این-آئی بی این بھارتی اعزاز سے نوازا گیا۔ 28 ستمبر 2018ء کو نیشنل انسٹی ٹیوٹ آف ٹیکنالوجی گوا نے انھیں ڈاکٹریٹ کی اعزازی ڈگری دی۔ 26 اکتوبر 2018ء کو سوراجیہ ایوارڈز، 2018ء کے موقع پر انھیں ڈاکٹر ایس پی مکھرجی اعزاز ملا۔

## وفات
17 مارچ 2019ء کو 63 برس کی عمر میں انتقال کر گئے، وہ لبلبے کے سرطان میں مبتلا تھے، ان کی وفات پنجی میں ان کی رہائش گاہ میں ہوئی۔ ان کی موت کا اعلان صدر بھارت، رام ناتھ کووند نے کیا تھا۔

## حوالہ جات

زمرہ:1955ء کی پیدائشیں
زمرہ:2019ء کی وفیات
زمرہ:اتر پردیش سے راجیہ سبھا کے ارکان
زمرہ:بھارت کے وزرائے دفاع
زمرہ:بھارت میں ریاستی جنازے
زمرہ:بھارت میں سرطان سے اموات
زمرہ:بھارتیہ جنتا پارٹی کے وزرائے اعلیٰ
زمرہ:راشٹریہ سویم سیوک سنگھ کے ارکان
زمرہ:راشٹریہ سویم سیوک سنگھ کے پرچارک
زمرہ:ضلع شمالی گوا کی شخصیات
زمرہ:کامنز زمرہ جس کا ربط ویکی ڈیٹا پر ہے
زمرہ:گوا سے بھارتیہ جنتا پارٹی کے سیاست دان
زمرہ:گوا قانون ساز اسمبلی کے ارکان
زمرہ:گوا کے وزرائے اعلیٰ
زمرہ:ماپوسا کی شخصیات
زمرہ:نریندر مودی کی وزارت
زمرہ:انڈین انسٹی ٹیوٹ آف ٹکنالوجی بمبئی کے فضلا
زمرہ:شخصیات جو دفتر میں انتقال کر گئے
زمرہ:ویکی ڈیٹا سے مختلف مختصر وضاحت
زمرہ:بھارت میں لبلبے کے کینسر سے اموات
وجے روپانی

**وجے رمنیکلال روپانی**  (2 اگست 1956ء-12 جون 2025ء)، ایک بھارتی جو بھارتیہ جنتا پارٹی کے سیاست دان تھے۔ وجے 7 اگست 2016ء سے مغربی بھارتی ریاست گجرات کے وزیر اعلیٰ رہے۔ وہ مغربی راجکوٹ سے گجرات قانون ساز اسمبلی کے رکن بھی رہے۔

وجے روپانی نے اپنی سیاسی زندگی کا آغاز اپنے زمانۂ طالب علمی میں اکھل بھارتیہ ودیارتھی پریشد کے سرگرم کارکن کے طور پر کیا تھا انھوں راشٹریہ سویم سیوک سنگھ میں شمولیت اختیار کی بعد ازاں سنہ 1971ء میں جن سنگھ میں شامل ہو گئے۔ وہ بھارتیہ جنتا پارٹی کے قیام سے ہی اس کے ساتھ منسلک تھے۔
## ابتدائی زندگی
وجے روپانی کی پیدائش 2 اگست 1956ء کو رنگون، برما (موجودہ یانگون، میانمار) میں ایک جین بنیا خاندان کے مایابین اور رمنیکلال روپانی کے ہاں ہوئی تھی،، وہ اپنے والدین کے ساتویں اور سب سے چھوٹے بیٹے تھے۔ ان کا خاندان سنہ 1960 میں برما میں غیر متوازن سیاسی حالات کی وجہ سے راجکوٹ ہجرت کر گیا تھا۔ انھوں نے دھرمیندرسنجی آرٹس کالج سے بی اے اور سوراشٹر یونیورسٹی سے ایل ایل بی کیا تھا۔
## نجی زندگی
وجے روپانی کی شادی انجلی روپانی سے ہوئی، جو بھارتیہ جنتا پارٹی خواتین گروپ کی رکن بھی ہیں۔ ان کا ایک بیٹا روشبھ ہے، جو انجینئری کا طالب علم ہے اور ایک بیٹی رادھیکا، شادی شدہ ہے۔ ان کا سب سے چھوٹا بیٹا پوجیت ایک حادثے میں فوت ہو گیا تھا اور انھوں نے اس کی یاد میں پوجیت روپانی میموریل ٹرسٹ فار چیرٹی شروع کیا تھا۔
## وزیر اعلیٰ گجرات
7 اگست 2016ء کو آنندی بین پٹیل کی جگہ گجرات کے وزیر اعلیٰ کے طور پر حلف اٹھایا۔ سنہ 2017ء کے گجرات قانون ساز اسمبلی انتخابات میں وہ راجکوٹ حلقے سے دوبارہ منتخب ہوئے اور انڈین نیشنل کانگریس کے امیدوار اندرنیل راجیہ گرو کو شکست دی۔ وہ 22 دسمبر 2017ء کو اتفاق رائے سے قانون ساز جماعت کے قائد منتخب ہوئے اور وہ وزارت اعلیٰ برقرار رہے ساتھ ہی نتن پٹیل نائب وزیر اعلیٰ منتخب ہو گئے۔
## حوالہ جات

زمرہ:بھارت میں ہنگامی صورت حال کے دوران میں قید بھارتی
زمرہ:بھارتیہ جنتا پارٹی کے وزرائے اعلیٰ
زمرہ:راجکوٹ کی شخصیات
زمرہ:راشٹریہ سویم سیوک سنگھ کے ارکان
زمرہ:گجرات (بھارت) سے راجیہ سبھا کے ارکان
زمرہ:گجرات کے وزرائے اعلیٰ
زمرہ:گجرات، بھارت سے بھارتیہ جنتا پارٹی کے سیاست دان
زمرہ:گجرات، بھارت کے سیاست دان
زمرہ:گجراتی شخصیات
زمرہ:ویکی ڈیٹا سے مختلف مختصر وضاحت
زمرہ:یانگون کی شخصیات
زمرہ:1956ء کی پیدائشیں
زمرہ:2025ء کی وفیات
زمرہ:بھارت میں میئر برائے مقامات
زمرہ:بھارتی شخصیات
زمرہ:بیسویں صدی کے سیاست دان
زمرہ:اکیسویں صدی کے سیاست دان
ولایت آباد

**ولایت آباد**  پاکستان کا ایک گاؤں جو سموٹ یونین کونسل میں واقع ہے۔

## مزید دیکھیے
* پاکستان
* پاکستان کے شہروں کی فہرست

## حوالہ جات

زمرہ:تحصیل کلر سیداں کے آباد مقامات
زمرہ:تحصیل کلر سیداں کےشہرقصبے اورگاؤں
زمرہ:ویکی ڈیٹا سے مطابقت رکھنے والی مختصر تفصیل
آخیریتو

**آخیریتو**  ترک جمہوریہ شمالی قبرص  کا ایک گاؤں  جو ضلع غازی ماگوسا میں واقع ہے۔

## تفصیلات
آخیریتو  کی مجموعی آبادی 911 افراد پر مشتمل ہے۔

## مزید دیکھیے
* ترک جمہوریہ شمالی قبرص
* ترک جمہوریہ شمالی قبرص کے شہروں کی فہرست

## حوالہ جات

زمرہ:ضلع غازی ماگوسا کے آباد مقامات
زمرہ:ضلع فاماگوستا کے آباد مقامات
اکواک سنگھ

**اکواک سنگھ** عرف اکواک سنگھ پٹی (29 اگست، 1985) پنجابی کے بہترین لکھاری ہیں۔ اس کے علاوہ سکھ مبلغ ، طبلہ نواز اور ریڈیؤ/ٹی۔وی آرٹسٹ کی حیثیت سے بھی جانے جاتے ہیں۔

## پیدائش اور ابتدائی تعلیم
وہ پٹی قصبے ضلع امرتسر (موجودہ ترن تارن) میں 29 اگست 1985 کو متوسط طبقے کے ایک گھرانے میں سردار بھپندر سنگھ اور ہرجندر کور کے ہاں پیدا ہوئے۔ ان کے والد پیشے کے اعتبار سے ایک درزی ہیں۔ انھوں نے ابتدائی تعلیم سرکاری سینئر سیکنڈری اسکول، کوٹ بابا دیپ سنگھ، امرتسر سے حاصل کی۔ دسویں کے بعد اگست 2001 سے جولائی 2004 تکّ سکھ مشنری کالج، سری انندپور صاحب سے تین سالہ ریگلر طبلہ کورس کیا اور پہلی پوزیشن حاصل کی۔ اس کے ساتھ ہی پراچین کلا مرکز، چنڈی گڑھ سے بھی طبلہ ڈپلوما کیا۔ 2011 میں بی۔اے۔ کی پڑھائی گرو نانک دیو یونیورسٹی سے بذریعہ ڈاک مکمل کی۔
## ملازمت
سکھ مشنری کالج سے تین سالہ طبلہ ڈپلوما کرنے کے بعد 2004 میں ہی شرومنی گردوارہ پربندھک کمیٹی میں تخت سری کیس گڑھ صاحب میں طبلہ ماہر کی نوکری کی، لیکن کچھ وجوہات کی بنا پر 2 مہینے کے بعد نملازمت چھوڑ کر گھر آگئے اور آگے پڑھائی شروع کردی۔ اور مئی 2005 سے سری گورو ہرگوبند خالصہ (گ:) سینئر سیکنڈری اسکول، گنڈیونڈ سراں، جھبال میں بطور طبلہ نواز اور مذہبی استاد کی حیثیت سے اپنا کیریئر شروع کیا اور بطور استاد تین سال اسکول کی خدمت کی۔
## کتابیں
انھوں نے اک کامیاب لکھاری کی حیثیت سے اپنی خاص پہچان بنائی آپ کے لکھے ہوئے مذہبی، سماجی موضوعات بارے مضامین اکثر ہی اخباروں، میں چھپتے رہتے تھے  اس طرح سنّ 2009 میں پہلی کتاب 'آؤ نانک ازم دے دھارنی!!' شائع کی گئی۔ اس کے علاوہ انھوں نے اور کتابیں بھی لکھیں۔
جیسے ؛
# بیسک کمپیوٹر انٹروڈکشن (انگریزی)، 2012 میں
# نصیب کہانی مجموعہ (اڈیٹ)، 2013 میں
# طبلہ اصولی پکھ، 2014 میں
# کاغذ (کہانی مجموعہ )، 2014 میں
# کتاب گر مورتِی گر سبدُی اے

اس کے علاوہ ملکی اور غیر ملکی اخباروں، ویب-سائیٹوں اور رسالوں میں آپ کے بھرپور مضامین، شاعری، کہانیاں وعیرہ چھپّ رہے ہیں، جو پڑھنے والوں میں بہت مقبول ہیں۔

## حوالہ جات
سنجیدہ شیخ

**سنجیدہ شیخ**  ایک بھارتی فلمی اداکارہ ہے۔

سنجیدہ شیخ ایک ٹیلی ویژن اور فلمی بھارتی اداکارہ ہے۔ ان کی پیدائش 20 دسمبر 1984ء کو کویت میں ہوئی۔ ان کی شہریت ہندوستانی ہے۔ سنجیدہ شیخ ایک مسلمان گھرانے میں پیدا ہوئیں اپنے دوست کے ساتھ ایک ڈانس اکیڈمی کھولنے کی وجہ سے وہ بمبئی منتقل ہوئی 2012ء میں اپنے دیرینہ دوست عامرعلی کے ساتھ رشتہ ازدواج میں منسلک ہوئیں۔ شوہر عامر علی کا تعلق بھی شوبز کی دنیا سے ہے۔

## پیشہ ورانہ زندگی
سنجیدہ شیخ نے مختلف ٹی وی ڈراموں میں کردار ادا کیے ہیں اپنے کیریئر کا آغاز انھوں نے 2005ء میں "کیا ہوگا نمو کا" ڈرامے سے کیا.2007ء میں اسٹار پلس کے مشہور ڈرامے قیامت میں اہم کردار ادا کیا۔ اسی سال انھوں نے نچ بلیے ڈانس مقابلے میں بھی اپنے شوہر کے ساتھ حصہ لیا جس میں وہ دونوں فاتح قرار پائے۔ 2008ء میں "کیا دل میں ہے ابھی " میں ایک اہم کردار ادا کیا۔ 2014ء میں "ایک حسینہ تھی" میں درگاٹھاکر کا کردار ادا کیا۔اس کردار میں ان کی اداکاری کو ناقدین نے بھی بہت زیادہ سراہا۔ 2017ء میں گہرائیاں میں واٹسل سیٹھ کے مقابل کام کیا۔
2018ء میں سنجیدہ شیخ اسٹار پلس کے بہت مشہور سیریل "لو کا ہے انتظار" میں جلوہ گر ہیں جس میں ان کی اداکاری کو بہت زیادہ پسند کیا جا رہا ہے اس ڈراما سیریل میں ان کے مقابل کیتھ سیکویرا ہیں جن کے ساتھ ان کی جوڑی عوام الناس میں بہت مقبول ہے۔

## ایوارڈ
سنجیدہ شیخ نے ڈراما سیریل "قیامت" میں اپنی بہترین اداکاری کی وجہ سے دو ایوارڈ حاصل کیے۔ 2007 میں اسٹار پریوار کا ایوارڈ ملا،  زی ایوارڈ کا بہترین منفی کردار بھی اسی ڈرامے کی وجہ سے ملا۔
سنجیدہ کو اپنا دوسرا زی گولڈ ایوارڈ 2011 میں ملا۔
## فلمیں
2003 میں فلم باغبان میں کام کیا، 2010ء میں پنکھ، 2018ء میں نوابزادے اور "اشکے"۔

فلم اشکے ایک پنجابی فلم ہے اور اس نے ہندوستان سے باہر کمائی کرنے والی تمام بھارتی فلموں میں نمایاں جگہ بنائی۔

ان فلموں میں بطور مہمان اداکارہ جلوہ گر ہوئیں۔
* 2012 میں رام لیلا
* 2015 میں بھاگیہ لکشمی
* 2015 میں جھلک دکھلاجا
* 2016 میں سوارگنی۔جو دے رشتوں کو سر
* 2016 میں سب کی دیوالی

## متعلقہ روابط
* بھارتی فلمی اداکارا ؤں کی فہرست
* بھارتی سنیما

## حوالہ جات

زمرہ:1984ء کی پیدائشیں
زمرہ:اکیسویں صدی کی بھارتی اداکارائیں
زمرہ:بقید حیات شخصیات
زمرہ:بگ باس شرکا
زمرہ:بگ باس کے شرکا
زمرہ:بھارتی خاتون ٹیلی ویژن پیش کنندگان
زمرہ:بھارتی  ٹیلی ویژن پیش کنندگان
زمرہ:بھارتی خواتین ماڈل
زمرہ:بھارتی رقاص
زمرہ:بھارتی رقاصائیں
زمرہ:بھارتی فلمی اداکارائیں
زمرہ:بھارتی ماڈل
زمرہ:بھارتی مسلم شخصیات
زمرہ:بھارتی ٹیلی ویژن اداکارائیں
زمرہ:کامنز زمرہ جس کا ربط ویکی ڈیٹا پر ہے
زمرہ:کویت شہر کی شخصیات
زمرہ:گجراتی شخصیات
زمرہ:ممبئی کے اداکار
زمرہ:ہندی سنیما کی اداکارائیں
زمرہ:ویکی ڈیٹا سے مطابقت رکھنے والی مختصر تفصیل
زمرہ:بھارتی شخصیات
زمرہ:بھارتی خواتین
زمرہ:احمد آباد کی اداکارائیں
زمرہ:گجرات، بھارت کی اداکارائیں
زمرہ:ممبئی کی اداکارائیں
زمرہ:ممبئی کی خواتین ماڈل
زمرہ:گجراتی اداکارائیں
زمرہ:بھارتی ویب سیریز کی اداکارائیں
آوگورو

**آوگورو**  قبرص کا ایک گاؤں و کمیونل کونسل جو ضلع فاماگوستا میں واقع ہے۔

## تفصیلات
آوگورو کی مجموعی آبادی 4,604 افراد پر مشتمل ہے۔

## مزید دیکھیے
* قبرص
* قبرص کے شہروں کی فہرست

## حوالہ جات

زمرہ:ضلع فاماگوستا کے آباد مقامات
امریندر گل

**امریندر گِل** پنجابی گلوکار ،اداکار اور فلم پروڈیوسر ہیں جو اپنا پروڈکشن ہاؤس "ردھم بوائز انٹرٹینمنٹ" چلاتے ہیں انھوں نے اپنے کیریئر کا آغا 2001 میں گلوکاری سے کیا۔ اپنا پہلا البم "اپنی جان کے" کے نام سے نکالا۔ اس وقت وہ پنجابی فلموں کے سب سے کامیاب اداکار کے طور پر مانے جاتے ہیں۔

## ابتدائی زندگی
امریندر سنگھ نے اپنا بچپن بورچند، امرتسر، پنجاب میں گزارا۔ خالصہ کالج سے پڑھائی مکمل کی  اور زراعتی سائنس میں ماسٹرز ڈگری  حاصل کی۔ گورو نانک دیو یونیورسٹی  کے سابقہ طالب علم بھی ہیں
اپنی تعلیم کے دوران میں کالج میں مختلف بھنگڑا پرفارمنس میں حصہ لیتے رہے یہاں تک کہ سربجیت چیمہ کے ساتھ بھی بھنگڑا  ڈالا۔ اپنی گائیکی کے آغاز سے پہلے انھوں نے فیروزپور سینٹر کوآپریٹو بینک مینیجر  کے طور پر بھی کام کیا۔

## پیشہ ورانہ زندگی
اپنا پہلا گانا جلندر دوردرشن پروگرام  کالا ڈوریا کے لیے ریکارڈ کرایا لیکن انھیں شہرت اپنے پہلے گانے پیغام سے ملی۔۔مشہور گانوں میں دارو،میل کریں، دل داریاں شامل ہیں ان کے البم جدا کو ابھی تک پنجابی البمز میں سب سے زیادہ کامیاب مانا جاتا ہے اور اسے 2012 میں بریٹ ایشیا ایوارڈ بھی حاصل ہوا۔2014 میں انھوں نے جدا ٹو کے نام سے ایک دوسرا البم نکالا جسے پنجاب میں بہت زیادہ پزیرائی حاصل ہوئی

## فلمیں
انھوں نے اپنی اداکاری کا آغاز 2009 میں منموہن سنگھ کی پنجابی فلم "منڈے یوکے دے" میں معاون اداکار کے طور پر کیا بعد میں منمون سنگھ کی فلم "ایک کڑی پنجاب میں" مرکزی کردار بھی ادا کیا۔ آنے والے دنوں میں انھوں نے مختلف فلموں میں اداکاری کرکے اپنی اداکاری کا لوہا منوایا۔

ساڈی لوسٹوری
ڈیڈی کول منڈے فول
گوریاں نوں دفع کرو
گوریاں نوں دفعہ کرو(2014)
انگریج (2015)
لو پنجاب
لاہوریے (2016)
اکشے (2018)

ان کی اب تک کی سب سے بہترین  فلم "انگریج" کو جانا جاتا ہے۔ ناقدین نے اس فلم میں ان کی اداکاری کو بہت زیادہ سراہا ہے یہاں تک کہ انھیں اس میں بہترین اداکار کا پنجابی فلم ایوارڈ بھی ملا۔ بعد میں آنے والی فلموں میں "لاہوریے" اور "لو پنجاب میں" بھی ان کی اداکاری کو بہت پسند کیا گیا۔ انھوں نے بھی کامیابی کا ٹائم کیا 2018 میں ریلیز ہونے والی فلم "اکشے" بھی کامیاب فلم گنی جاتی ہے۔

## حوالہ جات

زمرہ:اکیسویں صدی کے پنجابی مرد اداکار
زمرہ:بقید حیات شخصیات
زمرہ:پنجابی سنیما کے مرد اداکار
زمرہ:پنجابی گلوکار
زمرہ:پنجابی مرد صوتی اداکار
زمرہ:پنجابی موسیقی
زمرہ:پنجاب، بھارت کے مرد اداکار
زمرہ:ضلع امرتسر کی شخصیات
زمرہ:کامنز زمرہ جس کا ربط ویکی ڈیٹا پر ہے
زمرہ:اکیسویں صدی کے بھارتی مرد اداکار
زمرہ:بھارتی مرد صوتی اداکار
زمرہ:پنجابی شخصیات
زمرہ:پنجابی زبان کے گلوکار
زمرہ:بھارتی مرد گلوکار
زمرہ:گلوکار
زمرہ:موسیقار
جے رام ٹھاکر

**جے رام ٹھاکر**  ایک بھارتی سیاست دان جو 27 دسمبر 2017ء سے ہماچل پردیش کے وزیر اعلیٰ ہیں۔ نومبر 2017ء کے اسمبلی انتخابات میں وزارت اعلیٰ کے ایک دوسرے بی جے پی امیدوار پریم کمار دھومل کو شکست دینے کے بعد وہ 24 دسمبر 2017ء کو بی جے پی قانون ساز جماعت کے لیڈر منتخب ہوئے تھے۔ وہ سنہ 1998ء سے ہماچل پردیش کی قانون ساز اسمبلی کے رکن ہیں اور ہماچل پردیش کی بی جے پی حکومت میں کابینہ کے وزیر رہ چکے ہیں۔ وہ سنہ 2009ء سے سنہ 2012ء تک وزیر دیہی ترقی و پنچایتی راج تھے۔ وہ سَراج حلقے سے ہماچل پردیش اسمبلی کے رکن منتخب ہوئے تھے۔ وہ پہلی بار سنہ 1998ء میں اسمبلی کے رکن منتخب ہوئے تھے۔

ولبھ گورنمنٹ کالج منڈی میں دوران تعلیم ہی انھوں نے سیاست میں قدم رکھا اور اکھل بھارتیہ ودیارتھی پریشد (اے بی وی پی) میں شامل ہو گئے اور پہلے الیکشن بھی اسی جماعت کے جھنڈے تلے جیتا۔ طلبہ تنظیم کے ساتھ وہ لمبے عرصے تک جڑے رہے۔ سنہ 1986ء میں اکھل بھارتیہ ودیارتھی پریشد کے جوائنٹ سیکریٹری، ریاست بنے۔ 1989ء سے 1993ء تک اے بی وی پی (جموں و کشمیر) کے آرگنائزنگ سیکریٹری، 1993ء سے 1995ء تک بھارتیہ جنتا پارٹی یوا مورچہ کے ریاستی سیکریٹری، 2002ء سے 2003ء تک بھارتیہ جنتا پارٹی یوا مورچہ و بی جے پی ضلع منڈی کے صدر، 2003ء سے 2005ء تک بی جے پی کے ریاستی نائب صدر اور 2006ء سے 2009ء تک بھارتیہ جنتا پارٹی کے ریاستی صدر رہے۔
## ابتدائی زندگی اور تعلیم
وہ منڈی کے علاقے تُھنگ کے گاؤں تندی کے ایک غریب راجپوت کسان خاندان پیدا ہوئے تھے۔ جے رام ٹھاکر پانچ بہن بھائیوں میں چوتھے نمبر تھے، ان کی دو بہنیں اور تین بھائی تھے۔ ان والد کا نام جیتھو رام اور والدہ کا نام بریکو دیوی تھا۔ جے رام نے ابتدائی تعلیم کُرنی اسکول سے حاصل کی۔ اور گورنمنٹ سینئر سیکنڈری اسکول بگسیاد سے تعلیم حاصل کی اور بعد میں اپنا بی اے منڈی کے ولبھ گورنمنٹ کالج سے کیا۔ انھوں نے ایم اے چندی گڑھ کی پنجاب یونیورسٹی سے مکمل کیا۔
## نجی زندگی
جے رام ٹھاکر نے اکھل بھارتیہ ودیارتھی پریشد کی ساتھی سادھنا ٹھاکر سے شادی کی تھی اور ان کی دو بیٹیاں ہیں۔ سادھنا ایک ڈاکٹر ہیں اور ان کی پیدائش جے پور کے ایک کناڈیگا (کنڑ) خاندان میں ہوئی تھی۔ ان کی دونوں بیٹیاں ہماچل پردیش کے میڈیکل کالج میں زیر تعلیم ہیں۔

## حوالہ جات

زمرہ:1965ء کی پیدائشیں
زمرہ:بقید حیات شخصیات
زمرہ:بھارتیہ جنتا پارٹی کے وزرائے اعلیٰ
زمرہ:ہماچل پردیش سے بھارتیہ جنتا پارٹی کے سیاست دان
زمرہ:ہماچل پردیش قانون ساز اسمبلی کے ارکان
زمرہ:ہماچل پردیش کے وزرائے اعلیٰ
زمرہ:ویکی ڈیٹا سے مطابقت رکھنے والی مختصر تفصیل
زمرہ:وزرائے بھارت
زمرہ:بھارتی شخصیات
زمرہ:اکیسویں صدی کے سیاست دان
رگھوور داس

**رگھوور داس** یا **رگھوبر داس**  ایک بھارتی سیاست دان جو دسمبر 2014ء سے ریاست جھارکھنڈ کے وزیر اعلیٰ ہیں۔ انھوں نے چھٹے وزیر اعلیٰ کی حیثیت سے حلف لیا تھا۔ ان کا تعلق سیاسی جماعت بھارتیہ جنتا پارٹی سے ہے۔ وہ تارا اسٹیل کے سابق ملازم ہیں۔ وہ سنہ 1995ء سے ودھان سبھا حلقے مشرقی جمشید پور سے جھارکھنڈ کی قانون ساز اسمبلی کے رکن ہیں۔ وہ ریاست میں بی جے پی حکومت کے دوران میں نائب وزیر اعلیٰ اور وزیرِ شہری ترقی رہ چکے ہیں۔ وہ ہنگامی صورت حال (25 جون 1975ء) کے وقت کے دوران جیل بھیجے گئے تھے۔
## ابتدائی زندگی
رگھوبر داس دیگر پسماندہ طبقہ کے خاندان سے تعلق رکھتے ہیں۔ ان کی پیدائش 3 مئی 1955ء کو ایک اسٹیل کمپنی کے مزدور، چون رام کے ہاں ہوئی تھی۔ انھوں نے میٹرک بھالوباسا ہریجن ہائی اسکول سے کیا اور بی ایس سی جمشد پور کاپریٹو کالج سے کیا تھا۔ انھوں نے اسی کالج سے قانون کی تعلیم پائی اور ایل ایل بی سند حاصل کی۔ تعلیم حاصل کرنے کے بعد انھوں نے ٹارا اسٹیل میں مزدور کی حیثیت سے کام کیا۔
## سیاسی زندگی
رگھوور داس نے سیاست میں قدم اپنے کالج کے ایام میں رکھا تھا۔ انھوں ریاست میں جے پرکاش نرائن کی قیادت والی کُل انقلاب (سمپورن کرانتی) تحریک میں حصہ لیا تھا۔ انھیں گرفتار اور گیا میں قید کیا گیا اور دوبارہ اندرا گاندھی کی حکومت میں ہنگامی صورت حال کے دوران قیدر کیا گیا تھا۔ آگے چل کر سنہ 1977ء میں رگھوور جنتا پارٹی میں شامل ہوئے۔

بعد ازاں سنہ 1980ء میں ایک بانی رکن کے طور پر انھوں نے بھارتیہ جنتا پارٹی (بی جے پی) میں شمولیت اختیار کی۔ وہ سنہ 1980ء میں ممبئی میں بی جے پی کی پہلی قومی کمیٹی میں شریک تھے۔

انھیں جمشید پور میں سیتارام ڈیرہ کے یونٹ کا چیف مقرر کیا تھا۔ بعد میں وہ شہر جمشید پور کے پہلے بی جے پی کے چیف سیکریٹری اور بعد میں نائب صدر بنے۔

وہ سنہ 1995ء میں مشرقی جمشید پور حلقے سے بہار قانون ساز اسمبلی کے رکن منتخب ہوئے تھے۔ وہ پھر اسی حلقے سے پانچ مرتبہ جیتے تھے۔ انھیں سنہ 2004ء میں جھارکھنڈ کا بی جے پی سربراہ مقرر کیا گیا تھا۔ ان کی سربراہی میں، قانون ساز اسمبلی انتخابات میں بی جے پی نے جھارکھنڈ میں 30 نشستیں جیتی تھیں۔ وہ وزیر اعلیٰ ارجن منڈا کی حکومت میں وزیرِ شہری ترقی بھی تھے۔ انھوں نے 2009ء کے عام انتخابات کے دوران بھی ریاست میں جماعت کی قیادت کی تھی۔ جب شیبو سورین وزیر اعلیٰ جھارکھنڈ تھے تو وہ 30 دسمبر 2009ء سے 29 مئی 2010ء تک نائب وزیر اعلیٰ کے منصب پر فائز تھے۔

انھیں 16 اگست 2014ء کو بی جے پی کی قومی کمیٹی کا نائب بھی مقرر کیا گیا تھا۔ وہ لگ بھگ 21 لاکھ روپے کے اثاثے ظاہر کر چکے ہیں۔ جب بی جے پی کو ریاست جھارکھنڈ میں قانون ساز اسمبلی انتخابات میں بھاری اکثریت ملی تو، وہ دسمبر 2014ء میں ریاست کے چھٹے اور پہلے غیر قبائلی وزیر اعلیٰ بن گئے۔
## حوالہ جات

زمرہ:1955ء کی پیدائشیں
زمرہ:بقید حیات شخصیات
زمرہ:بھارت میں ہنگامی صورت حال کے دوران میں قید بھارتی
زمرہ:بھارتیہ جنتا پارٹی کے وزرائے اعلیٰ
زمرہ:جمشید پوری شخصیات
زمرہ:جھارکھنڈ سے بھارتیہ جنتا پارٹی کے سیاست دان
زمرہ:جھارکھنڈ قانون ساز اسمبلی کے ارکان
زمرہ:جھارکھنڈ کے وزرائے اعلیٰ
زمرہ:بھارتی شخصیات
زمرہ:بیسویں صدی کے سیاست دان
زمرہ:اکیسویں صدی کے سیاست دان
ایچ ڈی کمارسوامی

**ہردنہلی دیوگوڑا کمارسوامی**  ایک بھارتی سیاست دان جو مارچ 2018ء سے جولائی 2019ء تک کرناٹک کے وزیر اعلیٰ رہے۔ وہ ریاست کرناٹک کی جنتا دل (سیکولر) کے صدر اور سابق وزیر اعظم بھارت ایچ ڈی دیوے گوڑا کے بیٹے ہیں۔ اپنے 2006ء کے وزارت اعلیٰ کے دور میں ریاست کرناٹک میں تمام زمانے کی سب سے زیادہ اقتصادی شرح نمو ریکارڈ ہوئی تھی اور انھیں لوگوں کا وزیر اعلیٰ کہا گیا تھا۔

نومبر 2014ء میں کمارسوامی کو ریاست کرناٹک کی جنتا دل (سیکولر) (جی ڈی ایس) کے صدر کے طور پر منتخب کیا گا۔ کمارسوامی اپنے سیاسی مدمقابلوں پر بدعنوانی کے الزامات پر مشتمل آڈیو اور وڈیو سی ڈی جاری کرنے کے لیے مشہور ہیں۔

ریاست کرناٹک میں 2018ء کے قانون ساز اسمبلی انتخابات میں جے ڈی (ایس) تیسری سب سے بڑی جماعت تھی لیکن راہل گاندھی کی انڈین نیشنل کانگریس کے ساتھ اتحاد کے بعد وہ حکومت بنانے میں کامیاب ہو گئے اور انھوں نے 23 مئی 2018ء کو وزیر اعلیٰ کرناٹک کی حیثیت سے حلف لیا۔

## ابتدائی زندگی
کمارسوامی ہردنھلی، ہولے نرسی پور تعلقہ، ضلع ہاسن، کرناٹک میں ایچ ڈی دیوے گوڑا اور چینما کے ہاں پیدا ہوئے تھے۔

انھوں نے ابتدائی تعلیم ضلع ہاسن کے ایک گورنمنٹ اسکول سے مکمل کی تھی۔ انھوں نے اعلیٰ تعلیم جیہ نگر، بنگلور کے ایم ای سی ایجوکیشنل انسٹی ٹیوشن سے مکمل کی تھی۔
## نجی زندگی
23 مارچ 1986ء کو کمارسوامی نے انیتا سے شادی کی تھی۔ دونوں کا ایک بیٹا نِکھِل گوڑا ہے۔

نومبر 2010ء میں کنڑ فلموں کی اداکارہ رادھیکا نے اعلان کیا کہ ان کی کمارسوامی سے سنہ 2006ء میں شادی ہو گئی تھی۔ ان سے ایک بیٹی شامیکا کمارسوامی ہے۔
## فلم اور ٹی وی
کمارسوامی فلم سازی اور تقسیم (distribution) کی ہے۔ وہ کچھ کنڑ فلمیں پرڈیوس کر چکے ہیں مثلاً ”چندرا چکوری“، ایک زبردست فلم جو سال کے 365 دنوں تک تھیٹروں میں دیکھی گئی۔

ستمبر 2007ء میں کمارسوامی نے ایک کنڑ ٹیلی ویژن چینل ”کستوری“ کا آغاز کیا۔ چینل کی اب مالکن اور چلانے والی ان کی بیوی انیتا ہیں۔

## حوالہ جات

زمرہ:1959ء کی پیدائشیں
زمرہ:بقید حیات شخصیات
زمرہ:بنگلور کے سیاست دان
زمرہ:پندرہویں لوک سبھا کے اراکین
زمرہ:جنتا دل کے سیاست دان
زمرہ:ضلع بنگلور دیہی کی شخصیات
زمرہ:ضلع ہاسن کی شخصیات
زمرہ:کرناٹک سے لوک سبھا کے ارکان
زمرہ:کرناٹک قانون ساز اسمبلی کے ارکان
زمرہ:کرناٹک کے وزرائے اعلیٰ
زمرہ:گیارہویں لوک سبھا کے ارکان
زمرہ:کرناٹک کے فلم پروڈیوسر
زمرہ:کنڑا فلم پروڈیوسر
زمرہ:ویکی ڈیٹا سے مختلف مختصر وضاحت
زمرہ:بھارتی شخصیات
زمرہ:لوک سبھا کے ارکان
پیک مین

پیک مین (Japanese: パックマン Hepburn: Pakkuman)  جسے انگریزی میں PAC-MAN کہتے ہیں ، ایک آرکیڈ گیم ہے جسے نیمکو نے بنایا اور جاپان میں پک مین  کے نام سے 1980 میں ریلیز کیا۔

پیک مین کا کردار ایک جاپانی ویڈیو گیم ڈیزائنر تورو اواتانی نے بنایا تھا۔  متحدہ ریاست ہائے امریکا میں ایک کمپنی مڈوے گیمز کو  تقسیم کار کا لائسنس دیا گیا جس نے اکتوبر انیس سو اسی میں اسے ریلیز کیا۔

اپنی اصلی ریلیز کے وقت سے لے کر آج تک پیک مین اپنی طرز کے ایک کلاسک کے طور پر جانا جاتا ہے اور اسے 1980 کے معروف کلچر کا آئیکون تسلیم کیا جاتا ہے۔ اپنی ریلیز کے وقت سے لے کر نہ صرف پیک مین بہت مشہور ہے بلکہ اس سے اس نام سے ماخوذ یا متاثر دوسری چیزیں بھی شہرت کی حامل ہیں جن میں پیک مین متحرک ٹی وی سیریز اور بکنر اور گارشیا  کا ٹاپ ٹین ہٹ  گانا "پیک مین فیور" شامل ہے۔

پیک مین گیم  نوے کی دہائی میں بہت مقبول رہی اور 21 ویں صدی میں بھی مقبولیت کا ریکارڈ برقرار رکھے ہوئے ہیں۔

## کھیل طریقہ
تصغیر|300px|بائیں|کھیل کا عکس
پیک مین کو کھلاڑی ایک کھلیان سے گزارتا ہے جس میں بہت سے دانے موجود ہوتے ہیں، انھیں پیک دانے کہا جاتا ہے اور چار بھوت نما دشمن : بلنکی، پنکی، ان کی اور کلائڈ۔

## پیک مین مقبول ترین گیم

پیک مین  کی ریلیز کے وقت سپیس انویڈرز اور اسٹیرائیڈز آرکیڈ ویڈیو گیم  کی مشہور گیمز تھیں۔ پیک مین نے ایک نئی طرز کو جنم دیا اور اسے ویڈیو گیم کی تاریخ میں ایک اہم سنگ میل کے طور پر یاد رکھا جاتا ہے۔ پیک مین آرکیڈ گیمز کی تاریخ میں سب سے مقبول گیم  مانی جاتی ہے۔

پیک مینکا کردار تیس سے زیادہ مختلف ویڈیو گیمز کے لیے لائسنس کیا جا چکا ہے، اس کے علاوہ لاتعداد غیر صدقہ اور غیر لائسنس یافتہ چربوں اور کاپی گیمز میں استعمال ہو چکا ہے۔

ڈیوی براؤن انڈیکس کے مطابق امریکی صارفین میں پیک مین برانڈ کے بارے میں سب سے زیادہ آگاہی پائی جاتی ہے، 94 فیصد پیک مین کے کیریکٹر کو پہچانتے ہیں۔

پانچویں گیمز کے سنہرے دور سے پاک میں پیک مین سب سے زیادہ چلنے والی ویڈیو گیم فرینچائز ہے۔
## کمائی کے ریکارڈ

پیک مین سب سے زیادہ کمائی کرنے والی ویڈیو گیم میں سے ایک بن چکی ہے، نوے کی دہائی میں ڈھائی بلین ڈالر سے زیادہ کی کمائی کرچکی تھی۔ اگر افراط زر کو شامل کر لیا جائے تو پیک مین کی کل کمائی بارہ بلین ڈالر سے تجاوز کر چکی ہے۔

پیک مین کا گوگل ڈوڈل ورژن ایک ارب سے زیادہ لوگوں نے سال 2010 میں دیکھا جو پیک مین کے کردار کے لیے گوگل کا خراج عقیدت تھا۔
## میوزیم میں شمولیت

پیک مین کے کردار کو سمتھ سونین انسٹی ٹیوٹ، واشنگٹن ڈی سی (Smithsonian , Washington DC) اور نیویارک میوزیم آف ماڈرن آرٹ (Museum of Modern Art) میں شامل نوادرات میں جگہ مل چکی ہے۔
## حوالہ جات

زمرہ:1980ء کے وڈیو گیم
زمرہ:آرکیڈ گیم
زمرہ:اینڈروئیڈ (آپریٹنگ سسٹم) گیم
زمرہ:میک او ایس گیمز
زمرہ:پلے اسٹیشن 4 گیم
زمرہ:جاپان میں تیار کردہ ویڈیو گیمیں
زمرہ:1980ء کی متعارفات
زمرہ:گوگل ڈوڈلز
زمرہ:ایکس باکس 360 گیمز
زمرہ:1980ء کی دہائی
زمرہ:شوبنکر
دیویندر فرنویس

**دیویندر گنگادھرراؤ فرنویس** (پیدائش 22 جولائی 1970ء) ایک بھارتی سیاست دان ہیں جو ریاست مہاراشٹر کے 31 اکتوبر 2014ء سے 12 نومبر 2019ء تک وزیر اعلیٰ رہے۔ وہ بھارتیہ جنتا پارٹی اور راشٹریہ سویم سیوک سنگھ کے رکن ہیں۔ 44 سال کی عمر میں وہ شرد پوار کے بعد دوسرے نوعمر ترین وزیر اعلیٰ مہاراشٹر ہیں۔ وہ ودھان سبھا حلقے جنوب مغربی
30 جون 2022 کو، انھوں نے 2022 کے مہاراشٹر کے سیاسی بحران کے بعد مہاراشٹر کے نائب وزیر اعلی کے طور پر حلف لیا۔ ناگبور سے مہاراشٹر قانون ساز اسمبلی کے رکن ہیں۔

## ابتدائی زندگی اور تعلیم
دیویندر فرنویس کی پیدائش 22 جولائی 1970ء کو ناگپور میں ہوئی۔ ان کے والد گنگادھر فرنویس ناگپور سے مہاراشٹر قانون ساز کونسل کے رکن رہے ہیں۔ ان کی والدہ سرینا فرنویس جو امراوتی کے کلوتی خاندان کی نسل ہیں، وداربھا ہاؤسنگ کریڈٹ سوسائٹی کی سابق ڈائریکٹر تھیں۔

دیویندر نے ابتدائی تعلیم اندرا کاوینٹ (اس وقت کی وزیر اعظم اندرا گاندھی کے نام پر) سے حاصل کی۔ ہنگامی صورت حال کے دوران میں دیویندر فرنویس کے والد گنگادھر جو جن سنگھ کے رکن تھے، کو حکومت مخالف مظاہروں میں حصہ لینے کے لیے قید کیا گیا تھا۔ دیویندر فرنویس نے بعد میں اندرا کاوینٹ میں پڑھنے سے انکار کر دیا، کیونکہ وہ ایسے اسکول میں نہیں پڑھنا چاہتے تھے جو اندرا گاندھی کے نام پر تھا، جس کی وجہ سے ان کے والد کو جیل ہوئی تھی۔ پھر وہ سرسوتی ودیالے اسکول گئے، جہاں سے انھوں نے زیادہ تر اسکول کی تعلیم حاصل کی۔ میٹرک کرنے کے بعد، دیویندر نے دھرم پیٹھ جونیئر کالج سے انٹر کیا۔ بارہویں پاس کرنے کے بعد انھوں نے گورنمنٹ لا کالج، ناگپور میں داخلہ لیا، پانچ سال پڑھنے کے بعد قانون کی ڈگری حاصل کی۔ انھوں نے سنہ 1992ء میں تعلیم مکمل کی تھی۔

دیویندر کے پاس بزنس منیجمنٹ میں پوسٹ گریجویٹ کی ڈگری اور ڈی ایس ای (جرمن فاؤنڈیشن فار انٹرنشینل ڈیولپمنٹ)، برلن سے ڈپلوما اِن میٹھڈس اینڈ ٹیکنیکس آف پراجیکٹ منیجمنٹ کی ڈگری ہے۔
## نجی زندگی
ان کی شادی امرُتا فرنویس سے ہوئی۔ ان کی ایک بیٹی، دیویجا فرنویس ہے۔

## حوالہ جات

زمرہ:بھارتیہ جنتا پارٹی کے وزرائے اعلیٰ
زمرہ:بقید حیات شخصیات
زمرہ:کامنز زمرہ جس کا ربط ویکی ڈیٹا پر ہے
زمرہ:مہاراشٹر سے بھارتیہ جنتا پارٹی کے سیاست دان
زمرہ:مہاراشٹر قانون ساز اسمبلی کے ارکان
زمرہ:مہاراشٹر کے وزرائے اعلیٰ
زمرہ:ناگپور کے سیاست دان
زمرہ:1970ء کی پیدائشیں
کولئلانیموس

**کولئلانیموس**  ترک جمہوریہ شمالی قبرص کا ایک گاؤں جو ضلع اسکیلے میں واقع ہے۔

## تفصیلات
کولئلانیموس کی مجموعی آبادی 58 افراد پر مشتمل ہے۔

## مزید دیکھیے
* ترک جمہوریہ شمالی قبرص
* ترک جمہوریہ شمالی قبرص کے شہروں کی فہرست

## حوالہ جات

زمرہ:ضلع فاماگوستا کے آباد مقامات
زمرہ:ضلع اسکیلے کے آباد مقامات
پیرسٹیرونا، فاماگوستا

**پیرسٹیرونا، فاماگوستا**  ترک جمہوریہ شمالی قبرص  کا ایک رہائشی علاقہ  جو ضلع غازی ماگوسا میں واقع ہے۔

## مزید دیکھیے
* ترک جمہوریہ شمالی قبرص
* ترک جمہوریہ شمالی قبرص کے شہروں کی فہرست

## حوالہ جات

زمرہ:ضلع فاماگوستا کے آباد مقامات
زمرہ:ضلع غازی ماگوسا کے آباد مقامات
زمرہ:ویکی ڈیٹا سے مطابقت رکھنے والی مختصر تفصیل
آنافوتیا

**آنافوتیا**  قبرص کا ایک گاؤں و کمیونل کونسل جو ضلع لارناکا میں واقع ہے۔

## تفصیلات
آنافوتیا کی مجموعی آبادی 790 افراد پر مشتمل ہے۔

## مزید دیکھیے
* قبرص
* قبرص کے شہروں کی فہرست

## حوالہ جات

زمرہ:ضلع لارناکا کے آباد مقامات
زمرہ:ویکی ڈیٹا سے مختلف مختصر وضاحت
دریائے کوریس

تصغیر|دریائے کوریس
تصغیر|کوریس ڈیم

**دریائے کوریس**  قبرص میں ایک آبی گزرگاہ ہے جس کی لمبائی 38 کلومیٹر (24 میل) ہے۔ یہ سلسلہ کوہ ٹروڈوس سے شروع ہو کر ضلع لیماسول سے بہتے ہوئے کوریون کے قریب سمندر میں گرتا ہے۔ 1980ء کی دہائی میں اس پر ایک بند بھی بنایا گیا ہے۔ 

## مزید دیکھیے
*کوریون
## حوالہ جات

زمرہ:جغرافیہ قبرص کے نامکمل مضامین
زمرہ:قبرص کے دریا
زمرہ:لیماسول
زمرہ:ضلع لیماسول
بلبیر پروانہ

**بلبیر پروانہ** (پیدائش 7 جولائی 1955) پنجابی کا ناول نگار، کہانی نویس اور روزنامہ" نواں زمانہ"، جالندھر کا ایڈیٹر ہے۔
### ناول
* تصغیر|بلبیر پروانہ*امبر ولّ اڈان*
* *کتھا اس یگ دی*
* *کھیتاں دا ردن*
* *بہت سارے چرستے*
* سمٹدا آکاش
## پیدائش اور ابتدائی زندگی
بچوئی کے علاقے میں ضلع ہشیارپور کے گاؤں پنڈ چنورمیں پیدا ہوا، اس کے باپ کا نام دھرم سنگھ اور ماں کا نام ماں سیتا ہے۔ بلویر پرواز کی ابتدائی زندگی دیہی کسانی ماحول سے متعلق ہے۔ پروانے کے باپ کو شراب کی عادت ہونے اور گھر سے لاپروائی برتنے کی عادت وجہ سے بچپن میں بہت غربت دیکھنا پڑی۔ جس کے بارے مین بلویر پروانہ خود کہتا ہے "باپ کی شراب اور گھر کی طرف سے لاپروائی بڑھتی گئی اور یوں گھر بربادی کی راہ پر آگیا اور اس طرھ پمیں بہت دکھ دیکھنا پڑے اور سخت دنوں کا سامنا کرنا پڑا ۔ گھر میں سبھی ان پڑھ تھے ، صرف دادا نے چار جماعتیں پڑھی تھیں۔ پروانہ کو علم و ادب سے رغبت دلانے میں اس کے دادا کا بہت کردار ہے۔ پروانے کا دادا اخبار اور رسائل لے آتا تھا جس سے پروانہ کو کہانیاں اور شاعری پڑھنے کی عادت پڑی۔ دسویں جماعت سے پروانہ نے خود کہانیاں اور شاعری لکھنا شروع کردی۔ اس دور میں اس کے پسندیدہ مصنفین جسونت کور اور امرتا پریتم تھے۔ اس زمانے میں اس نے قریبا 100 صفحات کا ایک ناول لکھا لیکن بعد میں خود ہی اسے پھاڑ دیا۔ ب؛ویر پروانہ نے 1978 میں ایس.پی.ایس کالج مکیریا سے بی۔ اے کی ڈگری حاصل کی۔ اس کی سب سے پہلی کہانی کالج کے میگزین میں چھپی۔ اور اس کے بعد نوتیج سنگھ پریتلڑی کے رسالے کے جنوری 1974 کے شمارے میں چھپی ، اس کہانی کی اشاعت پر اسے کہانی نویس نوتیج سنگھ کی طرف سے حوصلہ افزائی کا ایک خط ملا۔
## افکار
بلویر پروانہ کو بچپن سے ہی مارکس ازم کی پارٹیوں کا ماحول ملا، جس کی وجہ سے پروانہ کے افکار مارکسی ہو گئے۔ بلویر پر کمیونسٹ انقلابی لہروں کا بہت اثر تھا اور اس بارے میان پروانہ خود لکھتا ہے " مجھے ان افکار اور مارکسی فلسفے کے ابتدائی افکار سے روشناس کرانے والا کامرید بھاگ سنگھ سجن ہے اور قلم قبیلے سے یہ اثر جسونت کنول اور ٹالسٹائی کا ہے" ۔ بلویر پروانہ نے کارکن کے طور پر کسی بھی پارٹی میں شمولیت اختیار نہیں کی ، لیکن ان کی قلمی معاونت مین اہم کردار ادا کیا۔ اپنے مارکسی نظریات اور سوچ کے بارے میں لکھتا ہے " مارکسی نظریات نے میری سوچ
سیاسی ہے کیونکہ یہ سیاست ہی ہے جو ہر دور میں کسی بھی موہوم کو دریافت کرتی ہے"۔

## تخلیقی سفر
بلویر پروانہ نے اپنا تخلیقی سفر شاعری سے شروع کیا اور ایک ناولت سے ناول نگاری کی دنیا میں قدم رکھا۔پہلا شعری مجموعہ 'اوہناں نے آکھیا سی' 1984 میں چھپا پھر 1996 میں 'گاتھا اک پنڈ دی' اور ناول 'سپنے تے پرچھاویں' 2001 میں آیا۔اس کے ناولوں اور کہانیون مین دیہاتی علاقی کی زندگی کا عکس ملتا ہے۔اس کی تحریں سادہ اور دلکش ہیں ، وہ نفسیاتی تجزیے کرتا ہوا اپنی داستانوں کو رقم کرتا ہے۔

## حوالہ جات
ایکروتیری (گاؤں)

**ایکروتیری (گاؤں)** ) مملکت متحدہ کا ایک گاؤں و کمیونل کونسل جو ایکروتیری و دیکیلیا میں واقع ہے۔

## تفصیلات
ایکروتیری (گاؤں) کی مجموعی آبادی 684 افراد پر مشتمل ہے۔

## مزید دیکھیے
* مملکت متحدہ
* مملکت متحدہ کے شہروں کی فہرست

## حوالہ جات

زمرہ:ضلع لیماسول کے آباد مقامات
زمرہ:قبرص کے تاریخی مقامات
زمرہ:کامنز زمرہ جس کا ربط ویکی ڈیٹا پر ہے
زمرہ:ایکروتیری و دیکیلیا
زمرہ:ایشیا کے آباد مقامات
زمرہ:خصوصی اقتصادی منطقات
کونراڈ سنگما

**کونراڈ کونگکل سنگما** ایک بھارتی سیاست دان جو میگھالیہ کی ریاست کے بارہویں اور موجودہ وزیر اعلیٰ ہیں۔ انھوں نے اپنے والد اور سابق وزیر اعلیٰ پورنو سنگما کی وفات کے بعد سنہ 2016ء میں نیشنل پیپلز پارٹی (این پی پی) کی صدارت سنبھالی۔ وہ لوک سبھا حلقے تورا سے پارلیمان کے رکن (2016ء - 2018ء) بھی تھے۔

کونراڈ میگھالیہ کی آٹھویں قانون ساز اسمبلی میں این پی پی کی حلقہ سیلسیلا سے نمائندگی کر رہے تھے اور سابق قائد حزب اختلاف بھی تھے۔ پہلے سنہ 2008ء میں کونراڈ سنگما میگھالیہ کے نوجوان ترین وزیر خزانہ بنے تھے۔
## ابتدائی زندگی اور تعلیم
کونراڈ سنگما 27 جنوری 1978ء کو مغربی گارو ہلز ضلع کے ایک قصبے تورا میں پیدا ہوئے تھے۔ ان کے والد آنجہانی پورنو سنگما میگھالیہ کے سابق وزیر اعلیٰ اور لوک سبھا کے اسپیکر تھے اور والدہ سورادنٰی گھریلو خاتون۔ ان کے بڑے بھائی جیمس اور چھوٹی بہن اگاتھا این پی ہی کے سیاست دان ہیں، ایک دوسری بہن کرسٹی بھی ہے، جو سیاست سے بالکل دور رہتی ہے۔ کونراڈ دہلی میں بڑے ہوئے اور وہاں سینٹ کولمبا اسکول سے پڑھے تھے۔ انھوں نے وارٹن اسکول آف دی یونیورسٹی آف پنسلوانیا سے entrepreneurial management میں بی بی اے کی ڈگری حاصل کی اور اس کے بعد ایمپریل کالج لندن سے مالیات میں ایم بی اے کیا۔
## نجی زندگی
کونراڈ سنگما نے 29 مئی 2009ء کو ایک پیشہ ور ڈاکٹر مہتاب چنڈی سے شادی کی تھی، ان کی دو بیٹیاں ہیں: امارا (پیدائش 2011ء) اور ایک دوسری (پیدائش 2017ء)۔
## سماجی کام
سیاست کے علاوہ کونراڈ سماجی کاموں میں بھی حصہ لیتے ہیں۔ وہ پی اے سنگما فاؤنڈیشن کے صدر ہیں، اس ادارے کا مقصد تعلیم و ماحول کی بہتری کرنا ہے۔ یہ ادارہ میگھالیہ کے دیہی علاقوں میں چار کالج بھی چلا رہا ہے۔ وہ اس وقت میگھالیہ کرکٹ ایسوسی ایشن اور اسپورٹس اکیڈمی کے صدر بھی ہیں۔
## حوالہ جات

زمرہ:1978ء کی پیدائشیں
زمرہ:بقید حیات شخصیات
زمرہ:سولہویں لوک سبھا کے اراکین
زمرہ:وارٹن اسکول آف یونیورسٹی آف پنسلوانیا کے فضلا
زمرہ:میگھالیہ سے لوک سبھا کے ارکان
زمرہ:میگھالیہ قانون ساز اسمبلی کے ارکان
زمرہ:میگھالیہ کے سیاست دان
زمرہ:ویکی ڈیٹا سے مطابقت رکھنے والی مختصر تفصیل
زمرہ:امپیریل کالج لندن کے فضلا
زمرہ:میگھالیہ کی شخصیات
زمرہ:بھارتی شخصیات
زمرہ:اکیسویں صدی کے سیاست دان
مغربی گارو ہلز ضلع

**مغربی گارو ہلز ضلع**  بھارت کا ایک ضلع جو میگھالیہ میں واقع ہے۔

## تفصیلات
مغربی گارو ہلز ضلع کی مجموعی آبادی 515,813 افراد پر مشتمل ہے۔

## مزید دیکھیے
* بھارت
* بھارت کے شہروں کی فہرست

## حوالہ جات

زمرہ:میگھالیہ کے اضلاع
زمرہ:بھارت میں 1976ء کی تاسیسات
زمرہ:بھارت کے اضلاع
زمرہ:بھارت کے خود مختار علاقے
زمرہ:ضلع مغربی گارو ہلز
زمرہ:ویکی ڈیٹا سے مختلف مختصر وضاحت
تاجکستان میں مذہب

اسلام، پورے وسطی ایشیا میں ساتویں صدی عیسوی سے، جب سے عربوں کے ذریعے یہاں اسلام پہنچا، اہم مذہب ہے۔ اسلام تب سے تاجکی ثقافت کا حصہ بن چکا ہے تاجکستان ایک سیکولر ملک ہے، سوویت دور کے دوران میں، معاشرے کو مذہب بے زار کرنے کی کوششوں کو بڑی حد تک ناکام ملی اور سوویت دور کے بعد مذہبی رجحان میں نمایاں اضافہ ہوا ہے۔ ۔ تاجکستان کے مسلمانوں کی اکثریت سنی اسلام پر عمل کرتی ہے اور اسماعیلی نزارے شیعیون کی بھی ایک معمولی تعداد موجوھ ہے۔ تاجکستان میں دوسرا بڑا مذہب روسی راسخ الاعتقاد کلیسیا ہے، اگرچہ 1990ء کی دہائی کی ابتدا میں ان کی تعداد کم ہوئی۔ کچھ دیگر مسیحی فرقے بھی معمولی تعداد میں موجود ہیں جب کہ یہودیوں کی بھی مختصر تعداد ہے۔

## اسلام

اسلام تاجکستان کا سب سے بڑا مذہب ہے۔ مسلمانوں کی اکثریت، سنی حنفی مکتب فکر سے تعلق رکھتی ہے۔ 2009ء میں امریکی اسٹیسٹ ڈپارٹمنٹ نے رپورٹ جاری کی جس کے مطابق، تاجکستان کی آبادی کا 98% مسلمانوں پر، (اندازہً 95% سنی اور 3% اہل تشیع) مشتمل ہے۔

دولت سامانیہ نے اسلامی فن تعمیر کی سرپرستی کی اور اسلام کی فارسی ثقافت کو وسطی ایشیا کے مرکز تک پھلایا۔ اسماعیل سامانی، کو تاجکوں کا بابائے قوم مانا جاتا ہے، جنھوں نے خطے کے ارد گرد مسلم مبلغین کو تبلیغ کا موقع دیا۔ وسطی ایشیا کے اندر آبادی نے نمایاں تعداد میں اسلام کو مضبوط طور پر قبول کیا، خاص طور پر تاراز کے علاقے میں، جو جدید دور میں اب قازقستان کا حصہ ہے۔ بیشتر شیعہ خاص طور پر اسماعیلی شیعہ دور دراز صوبہ بدخشاں میں اور جنوب میں صوبہ ختلان کے بعض اضلاع اور دوشنبہ میں رہتے ہیں۔

بشمول تاجکوں کے سنی اسلام 1200 سالوں سے وسطی ایشیا میں مستقل موجود ہے۔ شیعہ اسلام کے ایک بہت چھوٹے اقلیتی گروہ، پامیری، جو نزاریہ اسماعیلی، ہیں، وہ سب سے پہلے ابتدائی دسویں صدی میں وسطی ایشیا میں وارد ہوئے اور کچھ پیروکار بنائے۔ ظلم و ستم کے باوجود، اسماعیلی دور دراز پامیر پہاڑوں میں رہتے ہیں اور آغا خان کے پیروکار ہیں۔
## مزید دیکھیے
* وسطی ایشیام یں مذہب

## حوالہ جات

زمرہ:تاجکستان میں مذہب
للتھن ہاولا

**للتھن ہاولا** (پیدائش 19 مئی 1942ء) ایک بھارتی سیاست دان جو 11 دسمبر 2008ء سے ریاست میزورم کے وزیر اعلیٰ ہیں۔ اس سے قبل وہ سنہ 1984ء سے سنہ 1986ء تک اور سنہ 1989ء سے سنہ 1998ء تک وزیر اعلیٰ تھے۔ وہ ایک اور مرتبہ وزیر اعلیٰ 2013ء کے انتخابات جیتنے کے بعد بنے تھے۔ ان کو اس مرتبہ پانچویں وزارت اعلیٰ کا منصب ملا، جو میزورم میں ایک ریکارڈ ہے۔ ان کا تعلق سیاسی جماعت انڈین نیشنل کانگریس سے ہے۔ ان کے انتخابی حلقے سیرچپ اور ہرنگترزو ہیں۔ انھوں نے 1978ء، 1979ء، 1984ء، 1987ء، 1993ء، 2003ء، 2008ء اور 2013ء کے انتخابات لڑے اور ہر مرتبہ کامیابی نصیب ہوئی۔

سال 2013ء کے میزورم اسمبلی انتخابات میں للتھن ہاولا کی صدارت میں کانگریس پارٹی کو چالیس رکنی قانون ساز اسمبلی میں سے چونتیس نشستیں ملیں، اس مرتبہ 2008ء کے انتخابات سے دو نشستیں زیادہ ملی تھیں۔ ان کی مخالف جماعت میزو نیشنل فرنٹ کو پانچ جبکہ میزورم پیپلز کانفرنس کو صرف ایک نشست نصیب ہوئی۔

للتھن ہاولا کھیلوں اور رضاکارانہ کاموں میں بھی سرگرم ہے۔ وہ میزورم فٹ بال ایسوسی ایشن، میزورم اسپورٹس ایسوسی ایشن، میزورم ہاکی ایسوسی ایشن اور میزورم اولمپک ایسوسی ایشن کے بانی صدر تھے اور میزورم باکسنگ ایسوسی ایشن اور ایجل ایمیٹیور ایتھلیٹک کلب کے بانی سیکریٹری تھے۔ ساتھ ہی وہ انڈین اولمپک ایسوسی ایشن کے سابق صدر، نارتھ ایسٹ اولمپک کمیشن کے چیئرمین، میزورم جرنلسٹز ایسوسی ایشن کے بانی صدر بھی تھے۔ وہ میزو او (روزنامہ اخبار) اور رویمنا پالائی (انڈین نیشنل کانگریس کی روزنامہ خبر) کے بانی مدیر بھی تھے۔ وہ ینگ میزو ایسوسی ایشن کے بانی اور ایزول ڈریمیٹک اینڈ کلچرل سوسائٹی کے بانی سیکریٹری بھی تھے۔
## ابتدائی زندگی
وہ ہمارتاؤں فونگا سیلو اور لال سوملیانی چونگتھو کے بیٹے ہیں۔ انھوں سنہ 1958ء میں میٹرک کیا۔ سنہ 1961ء میں انھوں نے آرٹس میں انٹر پاس کیا۔ اس کے بعد ایجل کالج (موجودہ پچوں گا یونیورسٹی کالج) سے بی اے کیا جو اس وقت گوہاٹی یونیورسٹی سے منسلک تھا۔ انھوں نے سنہ 1964 میں تعلیم مکمل کی۔
## حوالہ جات

زمرہ:1942ء کی پیدائشیں
زمرہ:انڈین نیشنل کانگریس کے وزرائے اعلیٰ
زمرہ:بقید حیات شخصیات
زمرہ:میزورم سے انڈین نیشنل کانگریس کے سیاست دان
زمرہ:میزورم کے وزرائے اعلیٰ
زمرہ:ضلع آئیزول کی شخصیات
زمرہ:آئیزول کی شخصیات
زمرہ:ویکی ڈیٹا سے مختلف مختصر وضاحت
زمرہ:بھارتی شخصیات
زمرہ:بیسویں صدی کے سیاست دان
زمرہ:اکیسویں صدی کے سیاست دان
نیفیو ریو

**نیفیو ریو** (11 نومبر 1950ء) ایک بھارتی سیاست دان ہیں۔ وہ بھارتی ریاست ناگالینڈ کے موجودہ وزیر اعلیٰ ہیں۔ نیفیو اس سے قبل بھی تین مختلف مدتوں (2003ء–2008ء، 2008ء–2013ء اور 2013ء–2014ء) تک وزیر اعلیٰ ناگالینڈ رہے ہیں۔ وہ چار مرتبہ ناگالینڈ کی وزارت اعلیٰ کا منصب پانے والا واحد شخص ہیں۔ وہ لوک سبھا حلقہ ناگالینڈ سے پارلیمان کے رکن بھی تھے۔

وہ ناگالینڈ اسمبلی میں پہلی مرتبہ سنہ 1989ء کو انڈین نیشنل کانگریس کی ٹکٹ پر منتخب ہوئے تھے۔ وہ مختلف عہدوں پر فائز رہے اور اس وقت کے وزیر اعلیٰ ایس سی جمیر سے ناگا مسئلے پر اختلافات کی وجہ نومبر 2002ء میں اسمبلی اور انڈین نیشنل کانگریس کی رکنیت سے مستعفی ہو گئے تھے۔

## ابتدائی زندگی
نیفیو ریو ضلع کوہیما میں واقع گاؤں ٹوفیما کے گواولہولی ریو (آنجہانی) کے بیٹے ہیں اور ان کا تعلق انگامی ناگا قبیلے سے ہے۔ انھوں نے ابتدائی تعلیم بیپٹیسٹ انگلش اسکول، کوہیما اور سینک اسکول، پورولیا، مغربی بنگال سے حاصل کی۔ انھوں نے انٹر سینٹ جوزف کالج، ڈارجیلنگ سے پاس کیا۔ اور بعد ازاں کوہیما آرٹس کالج سے گریجویشن کی۔

وہ اپنے اسکول اور کالج ایام میں ایک سرگرم اسٹوڈنٹ لیڈر تھے اور انھوں نے بہت چھوٹی عمر میں سیاست میں قدم رکھا۔ ناگالینڈ کے وزیر اعلیٰ بننے سے قبل وہ کئی اعلیٰ درجے کی شہرت رکھنے والی تنظیموں کی سربراہی کر چکے تھے۔ وہ سنہ 1974ء میں ضلع کوہیما کی یونائٹیڈ ڈیموکریٹک فرنٹ (یو ڈی ایف) یوتھ ونگ کے صدر تھے۔ انھیں سنہ 1984ء میں شمالی انگامی علاقائی کونسل کا چیئرمین بھی مقرر کیا گیا تھا۔ وہ انڈین ریڈ کراس سوسائٹی ناگالینڈ شاخ کے اعزازی نائب صدر بھی رہ چکے ہیں۔

## کامیابیاں
نیفیو ریو نے ملک میں پہلی موسقی کی صنعت، میوزک ٹاسک فورس کی بنیاد رکھنے میں اہم کردار ادا کیا تھا۔ انھیں سنہ 2007ء میں کولکاتا میں زبردست سیاسی خدمات اور قیادت کے صلے میں مدر ٹریسا ملینیم ایوارڈ سے نوازا گیا تھا۔

## نجی زندگی
نیفیو ریو کی شادی کیسا ریو سے ہوئی تھی۔ نیفیو ریو اور کیِسا ریو کے جھ بچے ہیں، پانچ بیٹیاں اور ایک بیٹا۔

## حوالہ جات

زمرہ:1950ء کی پیدائشیں
زمرہ:بقید حیات شخصیات
زمرہ:سولہویں لوک سبھا کے اراکین
زمرہ:ضلع کوہما کی شخصیات
زمرہ:کامنز زمرہ جس کا ربط ویکی ڈیٹا پر ہے
زمرہ:ناگالینڈ سے انڈین نیشنل کانگریس کے سیاست دان
زمرہ:ناگالینڈ سے لوک سبھا کے ارکان
زمرہ:ناگالینڈ کے وزرائے اعلیٰ
زمرہ:نیشنلسٹ ڈیمکریٹک پروگریسو پارٹی
زمرہ:ویکی ڈیٹا سے مطابقت رکھنے والی مختصر تفصیل
ازبکستان کا جغرافیہ

ازبکستان وسط ایشیا میں واقع ایک ملک ہے۔ اس کے جنوب میں ترکمانستان اور افغانستان ہیں۔ اس کا رقبہ 447,000 مربع کلومیٹر ہے جو ہسپانیہ یا کیلیفورنیا کے برابر ہے۔ یہ مشرق تا مغرب 1425 کلومیٹر اور شمال تا جنوب 930 کلومیٹر تک پھیلا ہوا ہے۔ اس کی سرحد جنوب مغرب میں ترکمانستان، شمال میں قازقستان، جنوب میں تاجکستان اور مشرق میںکرغیزستان سے ملتی ہیں۔ ازبکستان نہ صرف وسط ایشیا کی سب سے بڑی ریاستوں میں سے ایک ہے بلکہ یہ واحد ریاست ہے جس کی سرحدیں باقی باقی چار ریاستوں سے ملتی ہیں۔ چونکہ بحیرہ قزوین کا تعلق کسی سمندر سے نہیں ہے لہذا ازبکستان ان دو ملکوں میں سے ایک ہے جو مکمل طور سے زمین بند ملک سے گھرا ہوا ہے۔ یعنی یہ مکمل طور سے زمین بند ملک ہے جس کا کھلے سمندر سے کوئی تعلق نہیں ہے۔ دوسرا ایسا ملک لیختینستائن ہے۔

## جغرافیہ اور نکاسی
تصغیر|بائیں|300px|Dازبکستان کا مفصل نقشہ
تصغیر|بائیں|ازبکستان کی ٹوپو گرافی
ازبکستان کی آب ہوا کافی مختلف ہے۔ یہاں کی زمین متوسط بھی ہے اور کل رقبہ کا تقریباً 80 فیصد ریگستان پر مشتمل ہے، یہاں کے پہاڑ سطح سمندر سے تقریباً 4500 میٹر بلند ہیں۔ ازبکستان جنوب مغربی حصہ تیان شان کی پہاڑیوں پر مشتل ہے اور یہ کرغیزستان اور تاجکستان تک پھیلی ہوئی ہیں اور وسط ایشیا اور چین کے مابین حد ٍفاصل کا کام کرتی ہیں۔ ازبکستان کے انتہائی شمال میں قزل قم نامی ریگستان ہے جو قازکستان کے جنوبی حصہ تک پھیلا ہوا ہے۔ ازبکستان کا سب سے زرخیز حصہ وادئ فرغانہ ہے جس کا رقبہ 21440 مربع کلومیٹر ہے اور کرزل قوم کے مشرق میں واقع ہے جو شمال، جنوب اور مشرق کی جانب سے پہاڑ سے گھرا ہوا ہے۔ وادئی فرغانہ کا مغربی کنارہ دریائے سیحوں سے نوازا گیا ہے۔ یہ دریا ازبکستان کے شمال مشرقی علاقہ سے ہو کر گزرتی ہے،اور قازکستان سے شروع کر کرزل قوم میں ختم ہوتی ہے۔

ازبکستان کو سیراب کرنے کے لیے دو بڑی ندیاں امو دریا اور دریائے سیحوں ہے جو بالترتیب تاجکستاناور کرغیزستان سے شروع ہوتی ہیں۔ یہ وسط ایشیا کی دو اہم ندیاں ہیں۔ ان کا پانی عام طور پر سینچائی کے کام آتا ہے اور کئی سارے مصنوعی نالے بھی ان پر بنائے گئے ہیں۔ سوویت کے زمانہ میں ایک قرارداد منظور ہوئی تھی جس کے تحت کرغیزستان اور تاجکستان انھی دو ندیوں کا پانی قازقستان، ترکمانستان اور ازبکستان کو مہیا کرتا تھا اور بدلے میں وہ تین ممالک ان دو ممالک کو تیل اور گیس دیتے تھے۔ لیکن سوویت اتحاد کے زوال کے بعد یہ معاہدہ بھی کالعدم ہو گیا اور ابھی تک کوئی نیا معاہدہ نہیں ہوپایا ہے۔ 

## آب و ہوا
ازبکستان میں خوب سردی اور خوب گرمی پڑتی ہے۔ گرمی کا درجہ حرارت 40 ڈگری سیلسئس جبکہ سردی میں درجہ حرارت 2- ڈگری سیلسئس تک رہتا ہے۔

## رقبہ اور سرحدیں
### رقبہ
*<br />کل: 447,400 مربع کلومیٹر
<br /> خشک: 425,400 مربع کلومیٹر
<br /> تر: 22,000 مربع کلومیٹر*

### رقبہ کا موازنہ
کیلیفورنیا سے تھوڑا بڑا ہے، مراکش کے باکل برا ہے اور سویڈن سے تھوڑا چھوٹا ہے۔

### زمینی سرحدیں
 *سرحد کی کل طوالت: 6221 کلومیٹر*
 سرحدی ممالک: افغانستان 137 کلومیٹر، قازقستان 2203 کلومیٹر، کرغیزستان 1099 کلومیٹر، تاجکستان 1161 کلومیٹر اور ترکمانستان 1621 کلومیٹر۔

 *نوٹ* ازبکستان کی سرحد بحیرہ ارال سے ملتی ہے جس کی طوالت 420 کلومیٹر ہے۔

### اونچائی اور عمق
 عمیق تر: سیقرنیش قلی، سطح سمندر سے 12 میٹر گہرائی
 بلند تر: حضرت سلطان، 4643 بلند۔

## ذخائر
قدرتی گیس، پٹرولیم، کوئلہ، سونا، یورینیئم، چاندی، تانبا، سیسہ اور جست، ٹنگسٹن، مولیبڈینم سے مالا مال ہے۔

## حوالہ جات

زمرہ:جغرافیہ ازبکستان
زمرہ:ویکی ڈیٹا سے مطابقت رکھنے والی مختصر تفصیل
تیلگو سنیما

**تیلگو سنیما** (انگریزی: Telugu Cinema) جو عام طور پر **ٹالی وڈ** کے نام سے جانا جاتا ہے، حیدرآباد اور وشاکھاپٹنم میں واقع بھارتی سنیما کا حصہ ہے، جو تیلگو زبان میں موشن پکچرز پروڈیوس کرتا ہے۔ 1909ء کے بعد، فلم ساز رگھوپتی وینکیاہ نائیڈو نے مختصر فلمیں پروڈیوس کرنا شروع کی اور ان فلم کی پروموشن کے لیے ایشیا کے دور دراز علاقوں میں جایا کرتے تھے۔ 1921ء میں انھوں نے پہلی، تیلگو خاموش فلم *بھیشما پرتگنا* پروڈیوس کی۔ انھوں کو تیلگو سنیما کے والد کے طور پر جانا جاتا ہے۔
تیلگو سنیما، بھارت کی دوسری بڑی فلم صنعت ہے۔

1933ء میں، ایسٹ انڈیا فلم کمپنی نے اپنی پہلی بھارتی فلم، تیلگو زبان میں ساوتری پروڈیوس کی۔ یہ فلم ایک اسٹیج ڈراما پر مبنی تھی۔ اس فلم کو "تیلگو ڈراما تحریک" کے باپ سی پلیاہ نے ہدایت کیا۔ اس فلم میں ویمری گگیاہ "یامی" اور داسری رامتھلکم "ساوتری" کے کردار میں نظر آئیں۔ یہ فلم کلکتہ (کولکتہ) میں تقریبا  کے بجٹ سے بنائی گئی۔ اس فلم نے دوسرے وینس بین الاقوامی فلم فیسٹول کے دوران میں ایک اعزازی ڈپلوما حاصل کیا۔

جنوبی ہند کا پہلا فلم اسٹوڈیو *درگا سینے ٹون* 1936ء میں راجامنڈری، آندھر پردیش میں ندامرتھی سوریا کی طرف سے قائم کیا گیا۔ 1951ء کی فلم *[[پٹالا بھیروی]]* پہلی جنوبی ہند کی فلم ہے جو پہلے بھارت کے بین الاقوامی فلمی تہوار کے موقع پر دکھائی گئی۔ یہ تقریب 24 جنوری، 1952ء کو بمبئی میں منعقد ہوئی۔
سی این این نے *[[پٹالا بھیروی]]* (1951ء)، *[[ملسوری (1951ء فلم)|ملسوری]]* (1951ء)، *[[دیوداس (1953ء تیلگو فلم)|دیوداس]]* (1953ء)، *[[مایا بازار]]* (1957ء)، *[[نرتنسلا]]* (1963ء)، *[[مارو چرترا (1978ء فلم)|مارو چرترا]]* (1978ء)، *[[ماں بھومی]]* (1979ء)، *[[سنکربھرنم]]* (1979ء)، *[[سگارا سنگمم]]* (1983ء) اور *[[شوا (1989ء تیلگو فلم)|شوا]]* (1989ء) کو *100 بہترین بھارتی فلموں* کی فہرست میں شامل کیا ہے۔ سال 2005ء، 2006ء، 2008ء اور 2014ء میں تیلگو سنیما نے بالی وڈ سے بھی زیادہ فلمیں پروڈیوس کی ہیں اور ان سالوں میں بھارت کی سب سے زیادہ فلمیں پروڈیوس کرنے والی فلم صنعت ہے۔

اس فلم صنعت کے پاس دنیا کا سب سے بڑا شوٹنگ اسٹوڈیو **[[راموجی فلم شہر]]** ہے۔ یہ شوٹنگ اسٹوڈیو گنیز بک میں شامل ہے۔

## مزید دیکھیے
* پنجابی سنیما
* تمل سنیما
* ہندی سنیما
* ملیالم سنیما
* کنڑا سنیما

## حوالہ جات


زمرہ:کامنز زمرہ جس کا ربط ویکی ڈیٹا پر ہے
زمرہ:آندھرا پردیش کی معیشت
زمرہ:بھارتی ثقافت
زمرہ:بھارتی سنیما
زمرہ:تیلگو زبان
زمرہ:آندھرا پردیش کی ثقافت
زمرہ:تلنگانہ کی ثقافت
زمرہ:تلنگانہ کی معیشت
زمرہ:بھارتی فلمی صنعتیں
زمرہ:تیلگو زبان کی فلمیں
این بیرین سنگھ

**نونگتھومبم بیرین سنگھ** (پیدائش: یکم جنوری 1961ء) ایک بھارتی سیاست دان، سابقہ فٹ بال کھلاڑی اور صحافی ہیں۔ وہ اس وقت منی پور کے وزیر اعلیٰ ہیں۔

انھوں نے اپنے کیرئیر کا آغاز ایک فٹ بالر کی حیثیت سے کیا اور پھر بارڈر سیکیورٹی فورس نے انھیں اپنی ٹیم میں مقامی مقابلوں میں حصہ لینے کے لیے بھرتی کر لیا تھا۔ کچھ عرصے بعد انھوں نے بارڈر سیکیورٹی فورس سے استعفی دے دیا اور صحافت سے منسلک ہو گئے۔ باوجود اس کے کہ انھیں اس کا پہلے سے قطعی تجربہ نہیں تھا اور نہ اس نے اس ضمن میں کوئی تربیت لی ہوئی تھی ، انھوں نے 1992 میں مقامی روزنامہ “ نہارولگی تھوؤ دانگ “ میں کام شروع کر دیا اور 2001 تک ایڈیٹر رہے۔

انھوں نے 2002 میں سیاست میں قدم رکھا اور ڈیموکریٹک ریوولیوشنری پیپلز پارٹی میں شامل ہوئے۔ وہ ہینگنگ سے انتخاب لڑے اور اسمبلی کی نشست جیتی۔ انھوں نے 2003 میں انڈین نیشنل کانگریس میں شمولیت اختیار کر لی اور 2007 میں اپنی جیتی ہوئی نشست کا پھر سے دفاع کیا۔ کھیلوں اور نوجوانوں کے امور کے وزیر کی حیثیت سے خدمات انجام دینے کے بعد 2016 میں انھوں نے سابقہ جماعت چھوڑ دی اور بھارتیہ جنتا پارٹی میں شمولیت اختیار کر لی اور ایک بار پھر سے ہینگنگ سے اپنی نشست جیت کی اور اپنی جماعت کے حکومت بنانے پر اس بار وزیر اعلیٰ نامزد ہوئے۔
## سیاسی سفر
2002ء میں وہ ہینگنگ ضلع سے ڈیموکریٹک ریوولیوشنری پیپلز پارٹی کے امیدوار کی حیثیت سے مجلس قانون ساز منی پور کے رکن منتخب ہوئے۔ بعد میں انھوں نے انڈین نیشنل کانگریس میں شمولیت اختیار کر لی۔

مئی 2013ء کو وہ منی پور ریاست کے ریاستی وزیر نگرانی مقرر کیے گئے تھے۔

سال 2007ء میں انڈین نیشنل کانگریس کے امیدوار کی حیثیت سے اپنی جیتی ہوئی نشست کا دفاع کیا۔ بعد میں انھیں ریاست کا وزیر آبپاشی، ضبطِ سیلاب، امور نوجواناں اور کھیل (Minister of Irrigation & Flood Control and Youth Affairs & Sports) مقرر کیا گیا۔ سال 2012ء میں انھوں نے اپنی نشست مسلسل تیسری مرتبہ جیتی۔

ستمبر 2015 میں بیرین نے بیان دیا کہ مجلس قانون ساز منی پور نے تحفظ مقامی افراد کا جو بل منظور کیا ہے اس سے ریاست کا کوئی بھی طبقہ متاثر نہیں ہوگا۔

## حوالہ جات

زمرہ:انڈین نیشنل کانگریس کے سیاست دان
زمرہ:بقید حیات شخصیات
زمرہ:بھارتیہ جنتا پارٹی کے وزرائے اعلیٰ
زمرہ:ضلع امفال مشرقی کی شخصیات
زمرہ:منی پور سے بھارتیہ جنتا پارٹی کے سیاست دان
زمرہ:منی پور قانون ساز اسمبلی کے ارکان
زمرہ:منی پور کے سیاست دان
زمرہ:ویکی ڈیٹا سے مختلف مختصر وضاحت
زمرہ:منی پور سے انڈین نیشنل کانگریس کے سیاست دان
زمرہ:اکیسویں صدی کے بھارتی مصنفین
زمرہ:اکیسویں صدی کے بھارتی سیاست دان
زمرہ:منی پور کے وزرائے اعلیٰ
زمرہ:بھارتی شخصیات
زمرہ:ایسوسی ایشن فٹ بال کھلاڑی
افتخار احمد بلوچ

جھنگ کے پسماندہ علاقے کے سیاست دان ہیں۔ جو عوام کے لنے ترقیاتی کام کروانے کی وجہ سی مشہور ہیں۔
تحصیل جھنگ کے دو بار صوبائی ممبر اسمبلی منتخب ہویے.
 اب جعلی تعلیمی اسناد کی وجہ سے نااہل ہو چکے  ہیں .
القائم بامر اللہ

**القائم بامر اللہ** (پیدائش: 5 اکتوبر1001ء— وفات: 2 اپریل 1075ء) خلافت عباسیہ کا چھبیسواں حکمران خلیفہ تھا جس نے 1031ء سے 1075ء تک حکومت کی۔ القائم کے بعد طویل ترین حکمرانی الناصر لدین اللہ نے کی۔

## سوانح
القائم بامر اللہ	القادر باللہ کا بیٹا تھا۔

## عہد حکومت
ان کے اور دیگر خلفا کے دور میں ادب، بطور خاص فارسی ادب کو کافی فروغ ملا۔ مشہور فلسفی الفارابی 950ء میں وصال کر گئے؛ المتنبہ، جو مشرق کے مشہور ترین عرب شعرا میں سے ایک تھے اور خود ایک عرب تھے، 956ء میں گذر گئے۔ اس کے علاوہ ان سب میں مشہور ایرانی ابو علی حسین ابن عبد اللہ ابن سینا (المعروف بہ ابن سینا) 1037ء میں گذر گئے۔

## مزید دیکھیے
* فہرست عباسی خلفاء

## حوالہ جات

زمرہ:عراق میں گیارہویں صدی
زمرہ:گیارہویں صدی کے عباسی خلفا
زمرہ:گیارہویں صدی کی عرب شخصیات
زمرہ:ویکی ڈیٹا سے مطابقت رکھنے والی مختصر تفصیل
زمرہ:عباسی خلفا کے بیٹے
زمرہ:عراقی شاعر
زمرہ:خلافت عباسیہ کے سانچے
نجمہ ہپت اللہ

**نجمہ اکبر علی ہپت اللہ** (پیدائش : 13 اپریل 1940ء) ایک بھارتی سیاست دان ہیں۔ اور اس وقت ریاست منی پور کی گورنر اور جامعہ ملیہ اسلامیہ کی چانسلر ہیں۔ وہ بھارتیہ جنتا پارٹی کی سابق نائب صدر ، سال 1980ء سے 2016ء تک چھ بار راجیہ سبھا (بھارتی پارلیمان کا ایوان بالا) کی رکن رہیں اور مسلسل سولہ برس بھارت کی راجیہ سبھا کی نائب چیئر پرسن رہی ہیں۔وہ جولائی 2006 سے جولائی 2010 تک راجستھان کی نمائندگی کرتے ہوئے رکن رہیں۔ انھیں بھارتیہ جنتا پارٹی کی طرف سے سال 2012 کو مدھیہ پردیش سے راجیہ سبھا کا رکن نامزد کیا گیا تھا اور انھوں نے 24 اپریل 2012 کو دفتر سنبھالا تھا۔

وہ مولانا ابوالکلام آزاد کی پڑ بھانجی/ بھتیجی (grand niece) اور اداکار عامر خان کی خالہ زاد/ چچازاد/ ماموں زاد ثانی (second cousin) ہیں۔ انھوں نے اگست 2007 میں ہوئے نائب صدر جمہوریہ کے 13ویں انتخاب میں حصہ لیا تھا لیکن حامد انصاری سے 233 ووٹوں سے شکست کھا گئیں۔ انھوں نے 26 مئی 2014 کو نریندر مودی کی کابینہ میں وزیر کی حیثیت سے حلف اٹھایا تھا لیکن بعد ازاں جولائی 2016 کو اس وزارت کا قلمدان مختار عباس نقوی کو سونپ دیا گیا تھا۔
## پس منظر اور ابتدائی زندگی
نجمہ ہیپت اللہ جن کا پیدائشی نام سیدہ نجمہ بنت یوسف ہے ، 13 اپریل 1940 کو ریاست بھوپال ( موجودہ مدھیہ پردیش ) کے شہر بھوپال میں پیدا ہوئیں۔ ان کے والد کا نام سید یوسف بن علی الہاشمی اور والدہ کا نام سیدہ فاطمہ بنت محمود ہے۔ وہ عرب خاندانی پس منظر رکھنے والے ایک داؤدی بوہری گھرانے سے تعلق رکھتی ہیں۔ انھوں نے اسکول کی ابتدائی تعلیم موتی لال وگیان مہا ودیالایہ (MVM) بھوپال سے حاصل کی اور وکرم یونیورسٹی اُجّین سے زوالوجی (Cardiac Anatomy)
میں ایم ایس سی اور پی ایچ ڈی کی ڈگریاں لیں۔

انھوں نے 1966 کو اکبر علی ہیپت اللہ سے شادی کی جن سے ان کی تین بیٹیاں ہیں۔  ان کے شوہر اکبر علی ہیپت اللہ افرادی قوت کے کنسلٹنٹ تھے ، جنھوں نے 1960 کی دہائی میں پیٹریاٹ اخبار کے اجرا میں فعال کردار ادا کیا تھا۔ وہ 4 دسمبر 2007 کو 75 برس کی عمر میں دہلی میاں انتقال کر گئے۔ 

## حوالہ جات

زمرہ:اکیسویں صدی کی بھارتی خواتین سیاست دان
زمرہ:اکیسویں صدی کے بھارتی سیاست دان
زمرہ:بقید حیات شخصیات
زمرہ:بیسویں صدی کی بھارتی سیاست دان خواتین
زمرہ:بیسویں صدی کے بھارتی سیاست دان
زمرہ:بھارتی اسماعیلی
زمرہ:بھارتی مسلم شخصیات
زمرہ:بھوپال کی شخصیات
زمرہ:داؤدی بوہرہ
زمرہ:راجستھان سے راجیہ سبھا کے ارکان
زمرہ:عرب نسل کی بھارتی شخصیات
زمرہ:مدھیہ پردیش سے بھارتیہ جنتا پارٹی کے سیاست دان
زمرہ:مدھیہ پردیش سے راجیہ سبھا کے ارکان
زمرہ:مہاراشٹر سے راجیہ سبھا کے ارکان
زمرہ:وکرم یونیورسٹی کے فضلا
زمرہ:ہاشمی شخصیات
زمرہ:ہندوستانی شیعہ شخصیات
زمرہ:نریندر مودی کی وزارت
زمرہ:گجراتی شخصیات
زمرہ:بھارت کی ریاستی خواتین گورنر
زمرہ:منی پور کے گورنر
زمرہ:بھارتیہ جنتا پارٹی کے راجیہ سبھا ارکان
زمرہ:راجیہ سبھا کی خواتین ارکان
زمرہ:بھارتی کابینہ کی خواتین ارکان
زمرہ:ویکی ڈیٹا سے مختلف مختصر وضاحت
زمرہ:اکیسویں صدی کے ہندوستانی مسلمان
زمرہ:بھارتی شخصیات
زمرہ:وزرائے بھارت
زمرہ:انڈین نیشنل کانگریس کے سیاست دان
زمرہ:دہلی میں پیدا ہونے والی شخصیات
زمرہ:سیاست دان